text: সাঁওতালি ভাষা (অলচিকি: ; বাংলা লিপি: ) অস্ট্রো-এশীয় ভাষা পরিবারের অন্তর্গত মুন্ডা উপপরিবারের একটি ভাষা, এবং হো এবং মুন্ডারি ভাষার সঙ্গে সম্পর্কিত।
  সাঁওতালিভাষী মানুষের সংখ্যা ভারতে প্রায় ৬৫ লক্ষ, বাংলাদেশে ২ লক্ষ ২৫ হাজার এবং নেপালে ৫০ হাজার। বেশির ভাগ সাঁওতালি ভাষাভাষী মানুষ ভারতের ঝাড়খণ্ড, আসাম, বিহার, ওড়িশা, ত্রিপুরা এবং পশ্চিমবঙ্গ রাজ্যে বাস করে।
  
  সাঁওতালি ভাষার নিজস্ব লিপি আছে, যার নাম অলচিকি লিপি (ᱚᱞ ᱪᱤᱠᱤ)। তবে বাংলা লিপি, ওড়িয়া লিপি, রোমান লিপি ও দেবনাগরীতেও এই ভাষার লিখন বহুল প্রচলিত।
  
  ভারতে সাঁওতালি ভাষাভাষীদের সাক্ষরতার হার সামগ্রিকভাবে ১০-৩০% এবং বাংলাদেশে প্রায় ৫০%।
  
  ইতিহাস এবং ব্যবহার 
  ঊনবিংশ শতাব্দী পর্যন্ত সাঁওতালি একটি মৌখিক ভাষা ছিল এবং  প্রজন্ম থেকে প্রজন্ম জ্ঞান সঞ্চারিত হত মুখে মুখে ।
  ভারতীয় ভাষাগুলির অধ্যয়নে ইউরোপীয়দের আগ্রহের কারণে সাঁওতালি ভাষা লিপিবদ্ধ করার প্রথম প্রচেষ্টার সৃষ্টি হয়।
  ১৮৬০-এর দশকের আগে ক্যাম্পবেল, স্ক্রেফসরুড এবং বোডিঙের মত ইউরোপীয় 	নৃতত্ববিদ, লোককাহিনীকার এবং ধর্মপ্রচারকরা সাঁওতালি ভাষা লেখার জন্য বাংলা ‌এবং লাতিন লিপি ব্যবহার করতেন।
  তাদের প্রচেষ্টার ফল হল সাঁওতালি অভিধান এবং লোককাহিনীর বই এবং ভাষাটির রূপতত্ত্ব, বাক্যতত্ত্ব, ‌ধ্বনিতাত্ত্বিক গঠন সম্পর্কে গবেষণা।
  
  অলচিকি লিপিটি ময়ুরভঞ্জ জেলার কবি রঘুনাথ মুর্মূ ১৯২৫ সালে সৃষ্টি করেন এবং প্রথমবার ১৯৩৯ সালে প্রচারিত করেন।
  
  পশ্চিমবঙ্গ, ওড়িষা এবং ঝাড়খন্ডের সাঁওতালি সম্প্রদায়ে অলচিকি লিপিটি সার্বজনীনভাবে গৃহীত হয়েছে, কিন্তু বাংলাদেশে সাঁওতালি এখনও বাংলা লিপিতে লেখা হয়।
  
  সাঁওতালি ভাষা ভারতের ২২টি অনুসূচীভুক্ত ভাষার মধ্যে একটি।
  
  সাঁওতালির উপভাষাগুলি হল কামারি, কারমালি (খোলে), লোহারি, মাহালি, মাঞ্ঝি, পাহাড়িয়া।
  
  ধ্বনিতত্ত্ব
  
  স্বরধ্বনি 
  সাঁওতালি ভাষায় ৮টি স্বরধ্বনি এবং ৬টি অনুনাসিক স্বরধ্বনি আছে।
  
  এছাড়াও সাঁওতালি ভাষায় বেশ কিছু দ্বিস্বরধ্বনি আছে।
  
  ব্যঞ্জনধ্বনি 
  সাঁওতালিতে নিজস্ব শব্দে ব্যবহৃত ২১টি ব্যঞ্জনধ্বনি ছাড়াও ইন্দো আর্য শব্দঋণে ব্যবহৃত ১০টি মহাপ্রাণ স্পৃষ্টধ্বনি আছে।
  
  দেশীয় শব্দে শব্দান্তে ঘোষ এবং অঘোষ স্পর্শধ্বনিগুলি অন্যান্য মুন্ডা ভাষাগুলির মত প্রশমিত হয়ে গিয়ে কণ্ঠনালীয় ধ্বনিতে পরিবর্তিত হয়ে যায়।
  
  ব্যাকরণ
  
  বিশেষ্য
  
  বচন 
  সাঁওতালিতে তিনটি বচন আছে: একবচন, দ্বিবচন এবং বহুবচন।
  
  কারক 
  কারকের বিভক্তি বচনের পরসর্গের পরে বসে।
  
  সম্বন্ধবাচক পরসর্গ 
  সাঁওতালি ভাষায় তিনটি সম্বন্ধবাচক পরসর্গ আছে যেগুলি আত্মীয়তাবোধক শব্দের সাথে ব্যবহার হয়:
  উত্তম পুরুষ -ɲ (-ঞ), মধ্যম পুরুষ -m (-ম), প্রথম পুরুষ -t (-ত)।
  
  সর্বনাম 
  সাঁওতালি ব্যক্তিবাচক সর্বনামে উত্তম পুরুষে অন্তর্ভুক্তিবাচকতা এবং বহির্ভুক্তিবাচকতার পার্থক্য করা হয়, এবং প্রথম পুরুষে পূর্বনির্দেশকতা এবং সাধারণ নির্দেশকতার পার্থক্য করা হয়।
  
  প্রশ্নবোধক সর্বনামে প্রাণীবাচকতা (কে?)/অপ্রাণীবাচকতা (কী?), এবং উল্লিখিতবাচকতা (কোন?)/অনুল্লিখিতবাচকতার পার্থক্য করা হয়:
  
  অনির্দেশক সর্বনামগুলি হল:
  
  নির্দেশক পদের স্থান-কাল-পাত্র ভেদে তিনটি ভাগ আছে: নিকট, অদূর এবং দূর। এছাড়াও গঠনের ভিত্তিতে দুটি ভাগ আছে: সাধারণ (এটা, ওটা, সেটা) এবং নির্দিষ্ট (এইটা, ওইটা, সেইটা)।
  
  ক্রিয়া 
  সাঁওতালি ভাষার ক্রিয়াগুলি কাল, প্রকার, ভাব এবং বাচ্য এবং কর্তার পুরুষ এবং বচনভেদে পরিবর্তিত হয়।
  
  কর্তৃবাচক চিহ্ন
  
  কর্মবাচক চিহ্ন 
  সর্বনামীয় কর্মপদ বিশিষ্ট সকর্মক ক্রিয়াপদে কর্মবাচক চিহ্নকে অন্তঃপ্রত্যয় হিসাবে লেখা হয়।
  
  সাঁওতালি ভাষার প্রভাব এবং প্রসার 
  অস্ট্রো-এশীয় ভাষাপরিবারের অন্তর্গত এবং প্রাক-আর্য যুগের ঐতিহ্যবাহী সাঁওতালি ভাষা আজও বাংলা, উড়িষ্যা, ঝাড়খন্ড এবং অন্যান্য রাজ্যের ইন্দো-আর্য ভাষাগুলির মধ্যে তার স্বতন্ত্র পরিচয় অক্ষুণ্ন রেখেছে এবং তাদের সাথে একইসঙ্গে বিদ্যমান।
  এই অন্তর্ভুক্তিটি সাধারণভাবে গৃহীত হলেও এর মধ্যে অনেক সমস্যা আছে।
  
  সাঁওতালী এবং অন্যান্য ভারতীয় ভাষার মধ্যে শব্দঋণ সম্বন্ধে এখনো সম্পূর্ণরূপে গবেষণা করা হয়নি। পশ্চিমবঙ্গের স্থাননামের ক্ষেত্রে সাঁওতালি ভাষার প্রভাব স্পষ্ট। এ অঞ্চলে স্থানের নামসমূহে এ ভাষার যথেষ্ট প্রভাব লক্ষণীয়।
  ১৯৬০-এর দশকে ভাষাবিদ ব্যোমকেশ চক্রবর্তী এই ক্ষেত্রের একটি উল্লেখযোগ্য কাজ আরম্ভ করেন।
  তিনি বাংলা ভাষায় অনার্য ভাষাগুলির, বিশেষত সাঁওতালি ভাষার, উপাদানগুলির অভিযোজনের জটিল প্রক্রিয়াটি নিয়ে অন্বেষণ করেন।
  তিনি বাংলা ভাষায় সাঁওতালি ভাষার প্রবল প্রভাবটি তুলে ধরেন। বাংলা ভাষায় সাঁওতালি শব্দগুলোকে প্রায়শই উৎপত্তি অনুসারে পঞ্চবিধ শব্দের "দেশি শব্দ" এর অন্তর্ভুক্ত করা হয়।যেমন:চাল
  তিনি উভয় ভাষার একে অপরের উপর যে প্রভাব ফেলেছে তা নিয়ে বিস্তারিত অধ্যয়নের উপর ভিত্তি করে তিনি এই সিদ্ধান্তে আসেন।
  এছাড়াও প্রসিদ্ধ ভাষাবিদ ক্ষুদিরাম দাস তার সাঁওতালি বাংলা সমশব্দ অভিধান এবং বাংলা সাঁওতালী ভাষা-সম্পর্ক বইগুলিতে বাংলা ভাষার উপর সাঁওতালি ভাষার প্রভাবের বিষয় লিখেছেন।
  
  ২০১৩ সালে ভারতের বিশ্ববিদ্যালয় মঞ্জুরি কমিশন বিশ্ববিদ্যালয় পর্যায় ব্যবহারের জন্য জাতীয় যোগ্যতা পরিক্ষায় সাঁওতালি ভাষাকে চালু করেন।
  
  আরও দেখুন 
   ভারতের ভাষা
   ভারতের সরকারি ভাষাসমূহ
   ভারতে মাতৃভাষী বক্তার সংখ্যা অনুসারে ভাষাসমূহের তালিকা
  
  তথ্যসূত্র
  
  গ্রন্থপঞ্জী 
   Byomkes Chakrabarti (1992). A comparative study of Santali and Bengali. Calcutta: K.P. Bagchi & Co. 
  Ghosh, A. (2008). Santali. In: Anderson, G. The Munda Languages.  London: Routledge.
  Hembram, P. C. (2002). Santali, a natural language. New Delhi: U. Hembram.
  Newberry, J. (2000). North Munda dialects: Mundari, Santali, Bhumia. Victoria, B.C.: J. Newberry. 
   Mitra, P. C. (1988). Santali, the base of world languages. Calcutta: Firma KLM.
   Зограф Г. А. (1960/1990). Языки Южной Азии. М.: Наука (1-е изд., 1960).
   Лекомцев, Ю. K. (1968). Некоторые характерные черты сантальского предложения // Языки Индии, Пакистана, Непала и Цейлона: материалы научной конференции. М: Наука, 311—321.
   
   Maspero, Henri. (1952). Les langues mounda. Meillet A., Cohen M. (dir.), Les langues du monde, P.: CNRS.
   Neukom, Lukas. (2001). Santali. München: LINCOM Europa.
   Pinnow, Heinz-Jürgen. (1966). A comparative study of the verb in the Munda languages. Zide, Norman H. (ed.) Studies in comparative Austroasiatic linguistics. London—The Hague—Paris: Mouton, 96–193.
  
   Vermeer, Hans J. (1969). Untersuchungen zum Bau zentral-süd-asiatischer Sprachen (ein Beitrag zur Sprachbundfrage). Heidelberg: J. Groos.
  
  অভিধান 
   Bodding, Paul O. (1929). A Santal dictionary. Oslo: J. Dybwad.
  
  English-Santali/Santali-English dictionaries
   Macphail, R. M. (1964). An Introduction to Santali, Parts I & II. Benagaria: The Santali Literature Board, Santali Christian Council.
   Minegishi, M., & Murmu, G. (2001). Santali basic lexicon with grammatical notes. Tōkyō: Institute for the Languages and Cultures of Asia and Africa, Tokyo University of Foreign Studies.
  
  ব্যাকরণ 
   Bodding, Paul O. 1929/1952. A Santal Grammar for the Beginners, Benagaria: Santal Mission of the Northern Churches (1st edition, 1929).
  
   Macphail, R. M. (1953) An Introduction to Santali. Firma KLM Private Ltd.
   Muscat, George. (1989) Santali: A New Approach. Sahibganj, Bihar : Santali Book Depot.
   
  Saren, Jagneswar "Ranakap Santali Ronor" (Progressive Santali Grammar), 1st edition, 2012.
  
  সাহিত্য 
   Pandit Raghunath Murmu (1925) ronor : Mayurbhanj, Odisha Publisher ASECA, Mayurbhanj
   Bodding, Paul O., (ed.) (1923—1929) Santali Folk Tales. Oslo: Institutet for sammenlingenden kulturforskning, Publikationen. Vol. I—III. 
   
   Murmu, G., & Das, A. K. (1998). Bibliography, Santali literature. Calcutta: Biswajnan. 
   
   The Dishom Beura, India's First Santali Daily News Paper. Publisher, Managobinda Beshra, National Correspondent: Mr. Somenath Patnaik
  
  বহিঃসংযোগ 
   
   "We Santhals" ওয়েব টাইপ ভাষা কীবোর্ড ডাউনলোড
   জাতীয় অনুবাদ মিশনের সাঁওতালি পাতা
   সাঁওতালি ভাষা সম্পর্কে OLAC সম্পদ
   RWAAI ডিজিটাল আর্কাইভে http://hdl.handle.net/10050/00-0000-0000-0003-A6AF-2@view সাঁওতালি ভাষা
  
  বিষয়শ্রেণী:সাঁওতালি ভাষা
  বিষয়শ্রেণী:সাঁওতাল
  বিষয়শ্রেণী:ভারতের সরকারি ভাষাসমূহ
  বিষয়শ্রেণী:বাংলাদেশের ভাষা
  বিষয়শ্রেণী:পশ্চিমবঙ্গের ভাষা
  বিষয়শ্রেণী:ঝাড়খণ্ডের ভাষা
  বিষয়শ্রেণী:বিহারের ভাষা
  বিষয়শ্রেণী:উড়িষ্যার ভাষা
  বিষয়শ্রেণী:আসামের ভাষা
  বিষয়শ্রেণী:ত্রিপুরার ভাষা
  বিষয়শ্রেণী:মিজোরামের ভাষা
title: সাঁওতালি ভাষা